**Acreditarea observatorilor**

 În vederea acreditării, persoanele interesate din cadrul organizaţiilor neguvernamentale, al organizaţiilor profesionale ale medicilor şi presei vor depune, cu cel puţin 7 zile calendaristice înainte de alegeri, următoarele documente:

- cerere de acreditare;

- copie după actul de identitate;

- copie după legitimaţia/certificatul de membru al organizaţiei din partea căreia solicită acreditarea;

- copie după documentele care atestă specializarea IT, dacă este cazul.

 Documentele prevăzute la alin. (1) se depun la sediul colegiilor teritoriale sau la sediul Colegiului Medicilor din România, după caz.

 Cererile se soluţionează în termen de 3 zile calendaristice de la data depunerii.

 Pentru supravegherea desfăşurării procedurii de votare, observatorii pot participa atât la votul fizic, în secţia de votare, cât şi la votul electronic organizat de consultantul IT naţional sau de consultantul IT teritorial.

 Acreditarea este valabilă numai în cadrul secţiei de votare în care îşi desfăşoară activitatea comisia electorală care a emis-o, respectiv la sediul consultantului IT care gestionează cabina electronică de vot.

 Accesul observatorului în secţia de votare se face pe baza acreditării însoţite de actul de identitate al acestuia.